**Terminologija:**

* **elektronska osebna izkaznica** = podatki na čipu: digitalno potrdilo za prijavo visoke ravni, digitalno potrdilo za prijavo nizke ravni, digitalno potrdilo za elektronski podpis;
* **osebna izkaznica** = dokument za identifikacijo v fizičnem svetu;
* **koda PIN** = geslo, ki ga uporabnik potrebuje za dostop do digitalnega potrdila za e-podpis in prijavo visoke ravni in ga sam določi;
* **koda PUK** = geslo, ki ga uporabnik potrebuje za ponastavitev kode PIN oz. odklepanje elektronske osebne izkaznice ali za prvo nastavitev kode PIN in ga pridobi z obiskom upravne enote ali diplomatsko-konzularnega predstavništva;
* **začetno geslo** = geslo, ki ga uporabnik prejme po pošti v razmiku nekaj dni od prejema osebne izkaznice oz. skupaj z osebno izkaznico, če le-to dvigne na upravni enoti in je namenjeno nastavitvi kode PIN. Po prvi nastavitvi kode PIN je začetno geslo neuporabno.
* **koda CAN** = CAN je kratica za »Card Access Number« in omogoča dostop do digitalnih potrdil na elektronski osebni izkaznici pri brezstični uporabi osebne izkaznice (npr. z brezstičnim čitalnikom ali mobilno aplikacijo), uporablja pa se tudi pri postopku aktivacije elektronske osebne izkaznice. Koda CAN je odtisnjena na osebni izkaznici in je sestavljena iz 6-števk, ki so navpično natisnjene ob desnem robu na sprednji strani osebne izkaznice.